Všeobecná špecifikácia zákazky

· Servisná zmluva sa uzatvára na obdobie 60 mesiacov s možnosťou opcie na predĺženie najviac o 36 mesiacov podľa rozhodnutia objednávateľa. 
· Úspešný uchádzač (ďalej len „Poskytovateľ“) zodpovedá za dlhodobú kompatibilitu dodaného softvérového riešenia, multifunkčných zariadení, čítačiek kariet, ovládačov, serverových komponentov a integračných rozhraní počas celej doby trvania zmluvy vrátane prípadne uplatnenej opcie.
· Poskytovateľ je povinný garantovať dostupnosť podpory, náhradných dielov, spotrebného materiálu, softvérových licencií, bezpečnostných aktualizácií a SLA počas celého zmluvného obdobia vrátane prípadne uplatnenej opcie.


Špecifikácia multifunkčných zariadení a podmienky pre inštaláciu a prevádzku/správu multifunkčných zariadení


1. Všeobecná špecifikácia multifunkčných zariadení

· Všetky multifunkčné zariadenia inštalované v rámci predmetu zmluvy sú majetkom verejného obstarávateľa (ďalej len „Objednávateľ“).
· Inštalované multifunkčné zariadenia musia byť nové, nerozbalené a v originálnom balení. 
· Všetky multifunkčné zariadenia musia byť od rovnakého výrobcu.
· Objednávateľ môže presúvať multifunkčné zariadenia v rámci objektu sám, len na základe notifikácie dodávateľa, mimo objektu presúva zariadenia vždy v spolupráci s poskytovateľom.
· Opcia na dodatočný nákup zariadení a ich následný servis a správu počas doby trvania servisnej zmluvy podľa potreby objednávateľa formou dodatku

2. Technická a funkčná špecifikácia multifunkčných zariadení – minimálne požadované parametre
A) Typ 1 – Multifunkčné zariadenie samostatne stojace – farebná tlač do veľkosti papiera A3 s finišerom

Popis:
Digitálne multifunkčné zariadenie – samostatne stojace na kolieskach (kopírka, sieťová tlačiareň, sieťový skener, finišer) 

	Parameter
	Hodnota

	Technológia tlače
	Farebná, laser 

	Prevedenie
	Zariadenie samostatne stojace na kolieskach s externým alebo integrovaným finišerom

	Podávač dokumentov
	Obojstranný podávač originálov na minimálne 100 listov 80 g/m²

	Zásobníky papiera vstupné


	· Vstupné zásobníky papiera musia umožňovať používanie minimálne formátov A3 a A4. 
· Nevyžaduje sa, aby všetky kazety boli plne univerzálne pre všetky podporované formáty. Zariadenie však musí ako celok podporovať tlač na formáty A3, A4 a ďalšie bežne používané formáty podľa technickej špecifikácie výrobcu, (kapacita min. 2000 listov 80 g/m²)
· Ručný podávač musí podporovať minimálne formáty A5, A4, A3 a obálky (kapacita min. 100 listov 80 g/m²).

	Výstupná kapacita papiera samotného zariadenia (bez finišera)
	1x na minimálne 250 listov 80 g/m², 

	Výstupné spracovanie

	Minimálne parametre: externý alebo integrovaný finišer s dvoma priečinkami, zošívanie na minimálne 50 listov v rohoch a pozdĺžne, triedenie odsadením, dierovanie na 4 diery, celková kapacita minimálne 1000 listov (pri 80 g/m²).

	Veľkosť papiera
	do A3

	Pamäť
	Minimálne 3,5 GB RAM + 250 GB pevná pamäť 

	Podporovaná gramáž papiera
	Minimálne v rozsahu 65 – 280 g/m² 

	Rýchlosť tlače
	Čiernobielo aj farebne minimálne : 30 strán/minútu vo formáte A4, 15 strán/minútu vo formáte A3

	Špecifikácia
	Automatická obojstranná tlač a kopírovanie

	Doba zahriatia z úsporného režimu
	Do 25 sekúnd 

	Rýchlosť vytlačenia prvej strany formátu A4
	čiernobielo do 7 sekúnd, farebne do 9 sekúnd

	Nastavenie počtu kópii
	Minimálne v rozsahu 1 – 999 so spätným odpočítavaním 

	Zoom
	Minimálne v rozsahu 25-400%, možnosť po 1%

	Rozlíšenie
	Minimálne pri kopírovaní 600x600 dpi, min. pri tlači 1200x1200 dpi

	Funkcionalita USB
	Priama tlač z USB, sken na USB 

	Skenovanie
	· Obojstranné farebné skenovanie, rozlíšenie minimálne 600x600 dpi, rýchlosť minimálne 70 farebných skenov/minútu jednostranne cez podávač dokumentov pri rozlíšení 300x300dpi
· podporované formáty PDF (JPG, TIFF)
· sieťové skenovanie, skenovanie do SMB/e-mail/FTP
· šifrovanie 
· OCR funkcionalita pre prevod skenovaných dokumentov do prehľadávateľného formátu PDF alebo iného bežne používaného prehľadávateľného alebo editovateľného formátu.

	Rozhrania a sieťová konektivita
	· minimálne 1× USB 2.0,
· LAN – Ethernet 10/100/1000BASE-T, konektor RJ-45,
· podpora DHCP klienta,
· WLAN – minimálne IEEE 802.11b/g/n.

	Sieťová autentifikácia a bezpečnosť
	· podpora autentifikácie IEEE 802.1X pre LAN a WLAN,
· podpora minimálne týchto metód EAP: PEAP a EAP-TLS,
· možnosť importu, správy a odstránenia klientskych a dôveryhodných CA certifikátov prostredníctvom zabezpečeného webového administračného rozhrania,
· kompatibilita so sieťovým prostredím využívajúcim FortiNAC a RADIUS autentifikáciu.

	Manažment a monitoring
	· Podpora monitorovania a ovládania zariadenia pomocou protokolu SNMPv3.
· Zabezpečenie vzdialenej správy prostredníctvom protokolu HTTPS (monitoring počítadiel, spotreby tonerov a chybových hlášok zariadenia).
· Podpora Embedded terminálu 

	Ovládanie zariadenia
	v slovenskom jazyku

	Min. kompatibilita s OS
	Windows 11 ( 64 bit.) , macOS Sequoia

	Tlačové jazyky
	Minimálne: PCL6, , priama tlač PDF 
Adobe PostScript3 voliteľné

	Display
	Ovládací dotykový displej s minimálnou veľkosťou 10 palcov s možnosťou prihlasovania sa obsluhy zariadenia

	ID kódy/Čítačky kariet

	· Podpora tlače pomocou ID kódov a identifikácie používateľa. Nutná kompatibilita so vstupovými kartami NBS (Bezkontaktná časť karty ISO EM4102 s rozhraním MIRO a vnútorným štruktúrovaným kódom na kmitočte 125kHz, Bezkontaktná časť karty s rozhraním podľa štandardu ISO/IEC 15693 Typ Legic Advant ATC1024-MV110, na kmitočte 13,56MHz.)
· podpora identifikácie prostredníctvom NFC čipu, ak bude táto forma identifikácie objednávateľom využívaná
· Čítačky môžu byť natívne alebo od tretej strany, ak sú preukázateľne podporované/certifikované výrobcom zariadenia alebo výrobcom softvérového riešenia.

	Kapacita tonerov
	(C,M,Y,K) na min. 20 000 strán pre každú farbu 

	Súprava spotrebných materiálov
	Kompletná súprava originálnych OEM spotrebných materiálov výrobcu dodaných zariadení podľa špecifikácie výrobcu zariadenia (tonery, valce, ...).

	Ostatné
	V cene zariadenia je doprava a vyloženie zariadenia. Inštalácia, zaškolenie obsluhy a zaškolenie technikov IT ohľadne používateľských nastavení v cenovej položke Tabuľka C – Implementačné plnenia



B) Typ 2 – Multifunkčné stolové zariadenie – farebná tlač do veľkosti papiera A4

	Parameter
	Hodnota

	Technológia tlače
	Farebná, laser 

	Prevedenie
	Stolové kompaktné zariadenie

	Podávač dokumentov
	Na minimálne 40 listov (pri 80 g/m²)

	Zásobníky papiera vstupné
	Kazeta na minimálne 200 listov / A4, ručný podávač na minimálne 50 listov/A4 (pri 80 g/m²)

	Výstupná kapacita papiera samotného zariadenia 
	Minimálne 150 listov 80 g/m²

	Veľkosť papiera
	do A4

	Podporovaná veľkosť papiera
	A4, A5, A6, obálky

	Pamäť
	Minimálne 2GB RAM + 64 GB pevná pamäť

	Rozmery v mm
	Maximálne (Š x V x H) : 580 x 620 x 580

	Podporovaná gramáž papiera
	Minimálne v rozsahu 65 – 160 g/m²

	Rýchlosť tlače a kopírovania
	Minimálne 25 strán za minútu čiernobielo aj farebne pri formáte A4

	Špecifikácia
	Obojstranná tlač a kopírovanie, duplexná jednotka

	Doba zahriatia z úsporného režimu
	Do 35 sekúnd

	Rýchlosť vytlačenia prvej strany formátu A4
	Maximálne do 7 sekúnd čiernobielo a 9 sekúnd farebne

	Nastavenie počtu kópii
	Minimálne v rozsahu 1 – 99

	Zoom
	Minimálne v rozsahu 25– 400%, krok po 1%

	Minimálne rozlíšenie
	Kopírovania 600x600 dpi, tlače 1200x1200 dpi

	Skenovanie
	· Obojstranné farebné skenovanie, minimálne 600x600 dpi, podporované formáty PDF, JPG a TIFF
· skenovanie do SMB/e-mail/FTP
· šifrovanie 
· OCR funkcionalita pre prevod skenovaných dokumentov do prehľadávateľného formátu PDF alebo iného bežne používaného prehľadávateľného alebo editovateľného formátu.

	Rýchlosť skenovania 
	Minimálne 25 strán čiernobielo aj farebne za minútu

	Rozhrania a sieťová konektivita
	· minimálne 1× USB 2.0,
· LAN – Ethernet 10/100/1000BASE-T, konektor RJ-45,
· podpora DHCP klienta,
· WLAN – minimálne IEEE 802.11b/g/n.

	Sieťová autentifikácia a bezpečnosť
	· podpora autentifikácie IEEE 802.1X pre LAN a WLAN,
· podpora minimálne týchto metód EAP: PEAP a EAP-TLS,
· možnosť importu, správy a odstránenia klientskych a dôveryhodných CA certifikátov prostredníctvom zabezpečeného webového administračného rozhrania, 
· kompatibilita so sieťovým prostredím využívajúcim FortiNAC a RADIUS autentifikáciu.

	Manažment a monitoring
	· Podpora monitorovania a ovládania zariadenia pomocou protokolu SNMPv3.
· Zabezpečenie vzdialenej správy prostredníctvom protokolu HTTPS (monitoring počítadiel, spotreby tonerov a chybových hlášok zariadenia).
· Podpora Embedded terminálu 

	Ovládanie zariadenia
	v slovenskom jazyku

	Min. kompatibilita s OS
	Windows 11 ( 64 bit.), macOS Sequoia

	Tlačové jazyky
	Minimálne: PCL6, , priama tlač PDF 
Adobe PostScript3 voliteľné

	Display
	Ovládací, dotykový s minimálnou veľkosťou 7 palcov

	ID kódy/Čítačky kariet 

	· Podpora tlače pomocou ID kódov a identifikácie používateľa. Nutná kompatibilita so vstupovými kartami NBS( Bezkontaktná časť karty ISO EM4102 s rozhraním MIRO a vnútorným štruktúrovaným kódom na kmitočte 125kHz, Bezkontaktná časť karty s rozhraním podľa štandardu ISO/IEC 15693 Typ Legic Advant ATC1024-MV110, na kmitočte 13,56MHz.)
· podpora identifikácie prostredníctvom NFC čipu, ak bude táto forma identifikácie objednávateľom využívaná
· Čítačky môžu byť natívne alebo od tretej strany, ak sú preukázateľne podporované/certifikované výrobcom zariadenia alebo výrobcom softvérového riešenia. 

	Kapacita tonerov
	Na minimálne 10 000 strán pri 5% pokrytí A4

	Súprava spotrebných materiálov
	Kompletná súprava originálnych OEM spotrebných materiálov výrobcu dodaných zariadení podľa špecifikácie výrobcu zariadenia (tonery, valce, ...).

	Ostatné
	V cene zariadenia je doprava a vyloženie zariadenia. Inštalácia, zaškolenie obsluhy a zaškolenie technikov IT ohľadne používateľských nastavení v cenovej položke Tabuľka C – Implementačné plnenia





3. Podmienky pre inštaláciu a prevádzku multifunkčných zariadení
O inštalácii, odinštalácii, doprave, testovaní, premiestnení a uvedení multifunkčných zariadení do prevádzky bude vždy spísaný protokol v dvoch rovnopisoch, podpísaný oboma zmluvnými stranami, jeden pre Poskytovateľa a druhý pre Objednávateľa.

Objednávateľ zabezpečí na vlastné náklady technické podmienky pre montáž a prevádzku multifunkčných zariadení, najmä:
· Prístup do lokálnej siete LAN a na tlačové servery. Z bezpečnostných dôvodov budú všetky práce na systéme vykonávané na pridelenom zariadení v mieste plnenia alebo prostredníctvom VPN.
· Inštaláciu energetickej siete a LAN siete (1x elektrická zásuvka na 230V, zásuvka Ethernet RJ 45 alebo WIFI pripojenie)
· Rezervovanie IP adries pre všetky multifunkčné zariadenia
· Prístup k centrálnemu zdroju dát pre identifikáciu používateľov
· Nastavenie pravidiel na firewalloch

Multifunkčné zariadenia a systém služby tlače budú inštalované až po pripravení podmienok pre inštaláciu zo strany Objednávateľa.

4. Požiadavky na opis architektúry systému služby tlače 

Pri každom softvérovom nástroji uvedie jeho názov, výrobcu, účel použitia, , licenčný model, rozsah funkcionalít zahrnutých v on-premise variante, integračné predpoklady a spôsob podpory počas celej doby trvania zmluvy vrátane prípadne uplatnenej opcie.

Z ponuky uchádzača musí vyplývať navrhovaná architektúra riešenia, najmä počet a účel serverových, aplikačných a databázových komponentov, požiadavky na operačný systém, databázovú platformu, výpočtové zdroje, úložisko, sieťové pripojenie a prípadné požiadavky na vysokú dostupnosť.

Z ponuky uchádzača musia vyplývať, ktoré údaje, dokumenty, tlačové úlohy, používateľské údaje, logy a konfigurácie budú spracúvané a uchovávané v infraštruktúre objednávateľa. Zároveň musí byť zrejme, či riešenie vyžaduje komunikáciu s externými službami výrobcu, poskytovateľa alebo tretej strany. Pri každej takejto komunikácii uvedie jej účel, smer komunikácie, cieľové služby alebo adresy, používané protokoly a porty, rozsah prenášaných údajov, periodicitu komunikácie a spôsob jej zabezpečenia. 

Z ponuky uchádzača musí vyplývať, či je možné externú komunikáciu obmedziť alebo úplne zakázať a aký vplyv má nedostupnosť externých služieb na licencovanie, aktualizácie, administráciu a prevádzku jednotlivých funkcionalít riešenia.

Z ponuky uchádzača musí vyplývať spôsob integrácie riešenia s Active Directory a s Microsoft Entra ID (ak bude v budúcnosti požadované objednávateľom), tlačovými servermi, multifunkčnými zariadeniami, čítačkami kariet, technológiami bezkontaktnej identifikácie a prípadnými lokálnymi alebo integračnými komponentmi.


Z ponuke uchádzača musia vyplývať bezpečnostné mechanizmy riešenia, najmä spôsob správy administrátorských a servisných prístupov, prideľovania oprávnení, logovania, auditovania, ochrany komunikácie a zabezpečenia údajov uložených alebo spracúvaných v riešení.

Z ponuky uchádzača musí vyplývať spôsob zálohovania a obnovy aplikačných komponentov, databáz, konfigurácií a ďalších údajov potrebných na obnovenie prevádzky riešenia. Uvedie najmä:
· ktoré adresáre, databázy, konfiguračné súbory a ďalšie údaje je potrebné zálohovať,
· či je potrebné vykonávať aplikačne alebo databázovo konzistentné zálohy,
· požadovanú frekvenciu zálohovania,
· požiadavky na retenciu záloh,
· postup obnovy jednotlivých komponentov,
· závislosti medzi komponentmi a požadované poradie ich obnovy.



Rozsah a špecifikácia služieb


5. Logistika spotrebného materiálu

Objednávateľ požaduje automatické priebežné a včasné dodávky originálneho OEM spotrebného materiálu výrobcu dodaných zariadení v potrebnom množstve pre všetky Poskytovateľom dodané multifunkčné zariadenia na zabezpečenie riadneho fungovania týchto zariadení. Spotrebný materiál nebude Objednávateľ objednávať. 

Poskytovateľ zabezpečí na svoje náklady odvoz všetkého použitého spotrebného materiálu, prázdnych tonerov a odpadových nádob zo skladov Objednávateľa alebo od multifunkčných zariadení inštalovaných u Objednávateľa minimálne raz za 4 mesiace a zabezpečí ich ekologickú likvidáciu v súlade s platnou právnou úpravou.

Fyzickú výmenu tonerov a bežného spotrebného materiálu zabezpečí objednávateľ vo vlastnej réžii, ak sa zmluvné strany v konkrétnom prípade nedohodnú inak. Poskytovateľ je povinný dodávky spotrebného materiálu nastaviť tak, aby nedošlo k výpadku alebo obmedzeniu tlačových služieb.

Poskytovateľ zabezpečí nepretržitý vzdialený monitoring multifunkčných zariadení, ktorý bude priebežne vyhodnocovať stav všetkého spotrebného materiálu.

Dodávka papiera ako spotrebného materiálu nie je súčasťou tejto zmluvy, objednávateľ si papier objedná a doplní vo vlastnej réžii.

6. Software

Poskytovateľ zabezpečí v rámci poskytovania služby tlače softwarové riešenie pre nepretržitý monitoring multifunkčných zariadení a pre správu tlačových služieb. Poskytovateľ bude poskytovať podporu a aktualizácie dodaného softwaru. 
Aktualizácie, bezpečnostné záplaty a upgrady softvérového riešenia, firmvéru zariadení, serverových, databázových a integračných komponentov a prípadných externých komponentov riešenia musia byť vykonávané riadeným spôsobom.
Aktualizácie komponentov v správe poskytovateľa vykonáva poskytovateľ. Pri komponentoch v správe objednávateľa poskytovateľ posúdi kompatibilitu, poskytne potrebné technické podklady a zabezpečí požadovanú súčinnosť.
Poskytovateľ je pred nasadením aktualizácie, bezpečnostnej záplaty alebo upgradu povinný posúdiť ich vplyv na funkčnosť, kompatibilitu, bezpečnosť a dostupnosť služby. Zmeny, ktoré môžu mať vplyv na prevádzku služby, musia byť vopred oznámené a koordinované s objednávateľom.
Licencie musia pokrývať minimálne 1500 používateľov. 

A) Software pre monitoring multifunkčných zariadení
Poskytovateľ zabezpečí vzdialený monitoring všetkých dodaných multifunkčných zariadení, ktorý bude priebežne vyhodnocovať technický stav všetkých multifunkčných zariadení a vyhodnocovať stav spotrebného materiálu na všetkých multifunkčných zariadeniach. Vzdialený monitoring bude komunikovať prostredníctvom protokolov SNMP, HTTPS alebo pomocou e-mailu. Dáta vzdialeného monitoringu budú šifrované. 

Riešenie musí umožniť monitoring technického stavu zariadení, stavov tonerov a ďalšieho spotrebného materiálu, počítadiel, chybových hlásení, servisných udalostí a vyťaženosti zariadení. Uchádzač uvedie možnosti integrácie monitoringu s nástrojmi objednávateľa, najmä prostredníctvom SNMPv3, HTTPS, API, e-mailových notifikácií alebo iného bezpečnostne primeraného rozhrania.

B) Software pre správu tlačových služieb

Poskytovateľ zabezpečí v rámci poskytovania služby pripojenie všetkých dodaných multifunkčných zariadení do systému pre správu tlačových služieb. 

Poskytovateľ zabezpečí komplexný systém pre správu tlačových služieb, ktorý umožní prevádzku zabezpečenej tlače v rozsahu:
· Presná evidencia tlačových úloh, kópií a skenovania
· Prehľad vyťaženia jednotlivých multifunkčných zariadení
· Identifikácia používateľov
· Vytlačenie úlohy na ktoromkoľvek multifunkčnom zariadení zahrnutom v systéme po identifikácii používateľa
· Reportingovú funkcionalitu škálovateľnú podľa potrieb objednávateľa (časový úsek, poruchovosť, typ zariadenia, odbory/oddelenia/útvary, počet, farebnosť, veľkosť tlačených strán)

Systém pre správu tlačových služieb musí podporovať systém pre autentifikáciu používateľov, pre zabezpečenie evidencie a identifikácie tlačových úloh konkrétnych používateľov, pomocou:
· bezkontaktných čipových kariet momentálne používaných u objednávateľa (využívajúcich technológiu LEGIC Advant v pásme 13,56 MHz a technológiu MIRO s vnútorným štruktúrovaným kódom na kmitočte 125 kHz) – Kompatibilita musí byť preukázaná s konkrétnym typom identifikačných kariet používaným objednávateľom 
· doménových účtov
· prístupových kódov
· NFC bezkontaktnú identifikáciu

Systém pre správu tlačových úloh spĺňa nasledujúce minimálne technické parametre:
· Systém je schopný zaznamenať 100% tlačových úloh, kópií a skenov
· Systém je schopný autorizovať používateľa v 100% realizovaných tlačových úloh, kópií a skenov na multifunkčných zariadeniach
· Autorizácia tlačových úloh prebieha na základe doménového prihlásenia na multifunkčnom zariadení, na ktorom bude tlač prebiehať
· Systém akceptuje všetky tlačové a multifunkčné zariadenia pripojené cez sieťové rozhranie
· Systém umožňuje presne definovať skupinu používateľov, ktorí budú môcť využívať farebnú tlač a farebné kopírovanie
· Systém umožňuje plnú kontrolu nad farebnou tlačou a farebným kopírovaním
· Systém umožňuje centrálne nastavenie doby realizácie tlačovej úlohy (po tejto nastavenej dobe bude tlačová úloha vymazaná)
· Základné tlačové, skenovacie, autentifikačné a administrátorské funkcionality riešenia nesmú byť závislé od trvalej dostupnosti externých alebo cloudových služieb.
· On-premise riešenie musí umožniť zapojenie všetkých dodaných multifunkčných zariadení na všetkých lokalitách objednávateľa
· Lokalizácia a dokumentácia systému je v slovenskom alebo českom jazyku
· Systém má slovenské a aj anglické menu – podľa preferencie používateľa
· Systém je prevádzkovaný v režime vysokej dostupnosti (HA) a distribúcie záťaže (load balancer)

Systém podporuje integráciu s adresárovými a identitnými službami objednávateľa -s Active Directory a Microsoft Entra ID

Systém umožňuje riadené skenovanie minimálne do e-mailu, sieťového priečinka, domovského adresára používateľa a do služby OneDrive alebo ekvivalentného úložiska používaného objednávateľom (v bežne používaných formátoch: PDF, JPG, TIFF). 

Súčasťou riešenia musí byť OCR funkcionalita pre spracovanie skenovaných dokumentov. OCR musí umožniť prevod skenovaného dokumentu do prehľadávateľného formátu PDF alebo iného bežne používaného editovateľného alebo prehľadávateľného formátu. 
Uchádzač uvedie podporované jazyky, podporované výstupné formáty, spôsob licencovania OCR funkcionality a prípadné technické alebo kapacitné obmedzenia.

Systém musí umožniť hromadný manažment konfigurácií zariadení, centrálnu správu pravidiel tlače, správu používateľských oprávnení, správu farebnej tlače, duplexnej tlače, retenčnej doby tlačovej úlohy a reporting podľa organizačnej štruktúry objednávateľa.

Systém umožňuje zaznamenať pri každom vytlačenom dokumente:
· používateľa, ktorý tlačovú úlohu zadal
· presný čas, kedy bol dokument vytlačený
· aplikáciu, z ktorej bol dokument vytlačený
· rozsah dokumentu, počet strán, formát (A3/A4), spôsob tlače (čiernobielo/farebne)
V prípade ponuky nie natívneho softvéru danej značky multifunkčných zariadení, uchádzač preberá zodpovednosť za incidenty a výpadky tohto softvéru a takisto nesie bremeno sankcií zo strany objednávateľa

7. Bezpečnostné požiadavky

Multifunkčné zariadenia, súvisiaci softvér, čítačky kariet a integračné komponenty musia byť výrobcom podporované počas celej doby poskytovania služby. Poskytovateľ je povinný zabezpečiť dostupnosť bezpečnostných aktualizácií počas celej doby trvania zmluvy vrátane prípadne uplatnenej opcie.

Dodané riešenie musí podporovať šifrovanú komunikáciu pri správe, monitoringu a prenose údajov, šifrovanie dát uložených v zariadení, ak zariadenie ukladá používateľské dáta alebo tlačové úlohy, bezpečné mazanie používateľských dát, secure boot alebo kontrolu integrity firmvéru, TPM alebo ekvivalentnú ochranu kryptografických kľúčov, whitelisting alebo ekvivalentnú ochranu proti spusteniu neautorizovaného kódu a auditné/logovacie mechanizmy pre administrátorské prístupy a vybrané bezpečnostne relevantné udalosti.

Pri odvoze, výmene, premiestnení alebo vyradení zariadenia poskytovateľ zabezpečí bezpečné vymazanie všetkých používateľských dát objednávateľa. Ak zariadenie obsahuje pevný disk, SSD alebo iné interné pamäťové médium, poskytovateľ ho z multifunkčného zariadenia demontuje a protokolárne odovzdá objednávateľovi, ak sa zmluvné strany nedohodnú inak.

Poskytovateľ zabezpečí bezpečné vymazanie všetkých používateľských dát Objednávateľa zo zariadenia na žiadosť Objednávateľa aj pri zmene umiestnenia multifunkčného zariadenia.

Poskytovateľ je povinný bezodkladne informovať objednávateľa o bezpečnostných 
zraniteľnostiach, ktoré sa týkajú dodaného riešenia a môžu mať vplyv na dôvernosť, integritu alebo dostupnosť dát a služieb objednávateľa. Súčasťou oznámenia musí byť návrh spôsobu odstránenia alebo mitigácie zraniteľnosti.

Poskytovateľ nesmie počas trvania zmluvy prevádzkovať alebo používať komponenty riešenia, ktoré nie sú výrobcom podporované alebo pre ktoré nie sú dostupné bezpečnostné aktualizácie, ak by ich používanie predstavovalo bezpečnostné alebo prevádzkové riziko pre objednávateľa.

8. [bookmark: _heading=h.enrlzytoj8ez]Servisné zabezpečenie

Ak multifunkčné zariadenie počas trvania zmluvy dosiahne výrobcom odporúčanú životnosť, maximálny odporúčaný počet výtlačkov alebo technický stav, ktorý ohrozuje plnenie SLA, bezpečnosť alebo dostupnosť služby, poskytovateľ je povinný na vlastné náklady zabezpečiť jeho výmenu za zariadenie s rovnakými alebo lepšími parametrami. Rovnaký postup sa uplatní aj pri zariadení, ktoré má opakované poruchy alebo opakovane nespĺňa požadované SLA.

Objednávateľ je oprávnený počas trvania zmluvy požadovať premiestnenie alebo rotáciu multifunkčných zariadení medzi lokalitami, poschodiami alebo pracoviskami objednávateľa, najmä z dôvodu rozdielnej miery vyťaženia zariadení, optimalizácie prevádzkových nákladov, zmeny organizačnej štruktúry, zmeny počtu používateľov alebo technického stavu zariadení. Poskytovateľ je povinný poskytnúť pri premiestnení alebo rotácii zariadení potrebnú súčinnosť, zabezpečiť aktualizáciu konfigurácie, napojenie na systém správy tlače, čítačky kariet, monitoring a reporting.

9. Zoznam lokalít plnenia

Primárne lokality:
· Národná banka Slovenska, ústredie, I. Karvaša č. 1, 813 25 Bratislava
· Národná banka Slovenska, pracovisko, Cukrová 8, 811 08 Bratislava
· Národná banka Slovenska, pracovisko, Vazovova 2, 811 07 Bratislava
· Národná banka Slovenska, pracovisko, Rybničná 40, 831 06 Bratislava

Potenciálne lokality (presun maximálne 8 kusov zariadení z primárnych lokalít) :
· Národná banka Slovenska, expozitúra, Národná 10, 975 77 Banská Bystrica
· Národná banka Slovenska, expozitúra, Slovenskej jednoty 14, 041 41 Košice
· Národná banka Slovenska, expozitúra, Antona Bernoláka 74, 010 01 Žilina
· Národná banka Slovenska, expozitúra, Dostojevského 4444/26, 058 02 Poprad
· Národná banka Slovenska, expozitúra, T. G. Masaryka 3, 940 62 Nové Zámky
· Národná banka Slovenska, VÚZ Bystrina, Nový Smokovec 21, 062 01 Vysoké Tatry
· Národná banka Slovenska, Múzeum mincí a medailí, administratívna budova, Štefánikovo nám. 11/21, 967 01 Kremnica
· Národná banka Slovenska, Meštiansky dom, dlhodobá výstava, Štefánikovo nám. 32/38, 967
01 Kremnica
· Národná banka Slovenska, Múzeum mincí a medailí, expozícia Líce a rub peňazí, Štefánikovo námestie 10/19, 967 01 Kremnica
· Národná banka Slovenska, Galéria, výstavné priestory, Štefánikovo námestie 33/40, 967 01 Kremnica
· Národná banka Slovenska, Mestský hrad, Zámocké námestie č. 568/1, 967 01 Kremnica

	Typ 1 – Multifunkčné zariadenie samostatne stojace – farebná tlač do veľkosti papiera A3 s finišerom
	81 (+5)
	Národná banka Slovenska, ústredie, I. Karvaša č. 1, 813 25 Bratislava

	Typ 2 – Multifunkčné stolové zariadenie – farebná tlač do veľkosti papiera A4
	41 (+10)
	Národná banka Slovenska, ústredie, I. Karvaša č. 1, 813 25 Bratislava

